Document ID: /roh_data/filtered/Bilingualer_Corpus_interleaved-it-rm.jsonl.gz/1320

This is a text translated from Italian to Rumantsch Grischun.
Nominata la nuova delegata all'integrazione del Cantone dei Grigioni

Il Presidente del Governo Dr. Martin Schmid ha nominato delegata all'integrazione del Cantone dei Grigioni la 49enne Patricia Ganter Sonderegger, che assumerà la sua funzione il 1°aprile 2008.

Patricia Ganter Sonderegger, che ha studiato psicologia all'Università di Zurigo, lavora da molti anni presso l'Ufficio federale della migrazione e attualmente presso la Sezione cittadinanza, integrazione e sussidi federali. Tra i suoi compiti rientrano tra l'altro la collaborazione nella concezione e nell'attuazione di progetti per l'integrazione professionale di rifugiati, nonché per le misure di integrazione e per la strutturazione di accordi di integrazione. Dirige inoltre la valutazione del progetto pilota "apprendistato rifugiati", cui ha dato avvio l'Ufficio federale. Quale responsabile di progetto è competente per il settore salute del diritto in materia di asilo e di stranieri in vista dell'elaborazione della strategia nazionale "Migrazione e salute". Di ciò fa parte anche la collaborazione in organi nazionali sul tema salute e integrazione. Dal 1985 al 1988 ha diretto l'internato femminile della Scuola media alpina svizzera di Davos.

Il Governo ha creato il nuovo posto di delegata all'integrazione presso l'Ufficio per questioni di polizia e di diritto civile dei Grigioni per attuare tutti i compiti del nuovo diritto in materia di stranieri e di asilo che si presentano nel settore dell'integrazione. Rientrano tra i compiti della delegata all'integrazione in particolare il coordinamento delle misure di integrazione e la collaborazione interdipartimentale, la consulenza specialistica, nonché il sostegno agli uffici dell'Amministrazione coinvolti, così come a terzi, il lavoro di rete e lo scambio di informazioni ed esperienze con gli uffici interessati, nonché il lavoro di pubbliche relazioni nel settore dell'integrazione.

Organo: Ufficio per questioni di polizia e di diritto civile

Fonte: it Ufficio per questioni di polizia e di diritto civile

Data: 09.10.2007

Elegì la nova incumbensada d'integraziun dal chantun Grischun

Il president da la regenza dr. Martin Schmid ha elegì Patricia Ganter Sonderegger sco incumbensada d'integraziun dal chantun Grischun. Patricia Ganter Sonderegger ha 49 onns. Ella cumenza sia plazza il 1. d'avrigl 2008.

Patricia Ganter Sonderegger ha studegià psicologia a l'universitad da Turitg e lavura gia blers onns tar l'uffizi federal da migraziun, actualmain en la partiziun "dretg da burgais, integraziun e contribuziuns federalas". Tar ses champ d'incumbensas tutgi tranter auter da collavurar tar la concepziun e tar la realisaziun da projects per l'integraziun professiunala da fugitivas e da fugitivs sco er da projects per mesiras d'integraziun e da projects per la concepziun da cunvegnas d'integraziun. Ultra da quai maina ella l'evaluaziun dals "emprendissadis per fugitivas e per fugitivs" che l'uffizi federal ha inizià. Sco responsabla per il project è ella cumpetenta per il sectur "sanadad" dal dretg d'asil e da persunas estras, e quai en reguard a l'elavuraziun da la strategia naziunala "migraziun e sanadad". Latiers tutga er la collavuraziun en gremis naziunals davart il tema "sanadad ed integraziun". Ils onns 1985 fin 1988 ha ella manà l'internat da mattas da la scola media alpina svizra da Tavau.

La plazza da l'incumbensada d'integraziun ch'è suttamessa a l'uffizi da fatgs da polizia e da dretg civil dal Grischun ha la regenza stgaffì da nov per realisar tut las incumbensas che resultan en il sectur da l'integraziun dal dretg da persunas estras e dal dretg d'asil. Las incaricas da l'incumbensada d'integraziun èn en spezial la coordinaziun da las mesiras d'integraziun e da la collavuraziun interdepartamentala, la cussegliaziun professiunala sco er il sustegn da posts administrativs involvids e da terzas persunas, la colliaziun ed il barat d'infurmaziuns e d'experientschas cun ils posts pertutgads sco er la lavur da publicitad en il sectur da l'integraziun.

Gremi: uffizi da fatgs da polizia e da dretg civil

Funtauna: rg uffizi da fatgs da polizia e da dretg civil

Data: 09.10.2007